

PAKALPOJUMA LĪGUMS Nr.992/2026/2.2-9

Cēsīs, Cēsu novadā		
Līguma datums ir pēdējā pievienotā drošā 
elektroniskā paraksta un tā laika zīmoga datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu nov., LV-4101,  turpmāk tekstā – Pasūtītājs, kuru saskaņā ar Cēsu novada pašvaldības nolikumu rīkojas izpilddirektore Līga Medne, no vienas puses, un
SIA “EF System”, reģistrācijas numurs 44103108635, juridiskā adrese "Velliņi" – 1, Mārsnēnu pag., Cēsu nov., LV-4129, turpmāk tekstā -Izpildītājs, tā valdes locekļa __________  personā, kurš rīkojas uz statūtu pamata, no otras puses, abi kopā un katrs atsevišķi saukti – Puses, 
pamatojoties uz iepirkuma “Skatuves, apgaismojuma un apskaņošanas aprīkojuma noma festivālam “Veidenfests”’’, identifikācijas Nr. CNP/2026/80, (turpmāk – Iepirkums), rezultātiem, noslēdz šo līgumu, turpmāk tekstā Līgums, par turpmāk norādīto:

1. Līguma priekšmets
0. Izpildītājs apņemas, saskaņā ar Iepirkuma Tehnisko darba uzdevumu (1.pielikums) un finanšu piedāvājumu (2. pielikums) nodrošināt skaņas, gaismas un skatuves konstrukcijas nomu (turpmāk – Tehnika) un apkalpojošā personāla nodrošinājumu festivālam “Veidenfests”, kas norisinās no 2026. gada 15. augusta līdz 16.augustam (turpmāk – Pasākums).
0. Izpildītājs apliecina, ka ir pienācīgi iepazinies ar Iepirkuma Tehnisko darba uzdevumu (1. pielikums), t.sk. ar tajā ietvertajiem risinājumiem un prasībām, un atsakās saistībā ar to izvirzīt jebkāda satura iebildumus vai pretenzijas.
0. Izpildītājs garantē, ka tam ir visas nepieciešamās apliecības, sertifikāti, atļaujas, iekārtas, instrumenti, zināšanas, iemaņas un cilvēkresursi Līguma izpildes nodrošināšanai.

1. Izpildītāja atbildības apjoms
1. Izpildītājs piegādā, uzstāda un apkalpo Tehniku 1. punktā noteiktajā laikā un vietā, kā arī nodrošina Tehnikas normālu darbību visu Pasākuma laiku.
1. Izpildītājs uzņemas atbildību par Tehnikas piemērotību darba uzdevumam un drošības tehnikas prasībām, piekares sistēmu drošību un pareizu to novietojumu, kā arī izmantoto kabeļu atbilstību konkrētajam pielietojumam. 
1. Izpildītājs neuzņemas atbildību par Pasākuma norises traucējumiem un atkāpēm no scenārija, kas iespējami, ja Pasūtītājs ir pārkāpis Līguma 3.2., 3.3. un 3.4. punktos norādīto nosacījumu un termiņus, vai ja Pasūtītāja pieaicinātie mākslinieki vai Pasūtītāja vadītāji neievēro Tehnikas lietošanas principus vai veic izmaiņas scenārijā, nesaskaņojot tās ar Izpildītāju. 
1. Izpildītājs ir atbildīgs par ugunsdrošības, darba drošības noteikumu, sanitāri higiēnisko normu  ievērošanu un citu noteikumu ievērošanu saskaņā ar Publisku izklaides un svētku pasākumu drošības likumu un citiem normatīvajiem aktiem, kas attiecas uz Līgumā paredzēto pakalpojuma sniegšanu.
1. Izpildītājs ievēro Pasūtītāja organizētā Pasākuma iekšējās kārtības noteikumus un ir atbildīgs par savu pienākumu un Pasūtītāja doto uzdevumu kvalitatīvu, precīzu un savlaicīgu izpildi.
1. Izpildītājs sniedz Pasūtītājam detalizētu informāciju par visiem jautājumiem, kuri tieši skar Pasūtītāja intereses attiecībā uz konkrēto Pasākumu.
1. Izpildītājs apņemas savlaicīgi izbraukt autotransportu no Pasākumu norises vietas saskaņā ar Pasūtītāja norādījumiem.
1. Izpildītājs 30 darba dienu laikā atlīdzina visus zaudējumus, kas Pasūtītājam radušies sakarā ar Izpildītāja, tā darbinieku vai ar Izpildītāju saistīto personu (apakšuzņēmēju, sadarbības partneru, pilnvaroto personu u.c.) nekvalitatīvi sniegto pakalpojumu, darbību vai bezdarbību.

1. Pasūtītāja atbildības apjoms
2. Pasūtītājs apmaksā visus izdevumus, kas saistīti ar kas saistīti ar Līguma 1.1. punktā noteikto uzdevuma izpildi, Līguma 4.1. punktā noteiktajā apmērā un Līguma 4.3. punkta norādītājā termiņā.
2. Pasūtītājs nodrošina savlaicīgu piekļuvi un normālus darba apstākļus Pasākuma norises vietā - netraucētu piebraukšanu līdz Pasākuma norises vietai (skatuves uzstādīšanas vietai).
2. Pasūtītājs nodrošina atbilstošas elektroenerģijas pieslēguma vietas Tehnikai. Izpildītājam nepieciešamā elektrības jauda jāsaskaņo ar Pasūtītāju ne vēlāk kā 2 (divas) dienas pirms Pasākuma. 
2. Pasūtītājs atlīdzina visus zaudējumus, kas radušies Izpildītājam sakarā ar Tehnikas bojājumiem Pasūtītāja, tā darbinieku, viņa pilnvaroto personu vainas dēļ.
2. Pasūtītājs sniedz Izpildītājam detalizētu informāciju par visiem jautājumiem, kuri tieši skar Izpildītāja intereses Līguma izpildes sakarā un kura nepieciešama Līguma nosacījumu izpildei.

1. Līguma summa un norēķinu kārtība
3. Līguma cena tiek noteikta 2769,00 EUR ( divi tūkstoši septiņi simti sešdesmit deviņi euro un 00 centi) bez pievienotās vērtības nodokļa 21 % (divdesmit viena procenta; turpmāk – PVN 21%). PVN 21 % ir  581.49 EUR (pieci simti astoņdesmit viens euro un 49 centi). Kopējā līguma summa ar PVN 21% ir 3350.49 EUR ( trīs tūkstoši trīs simti piecdesmit euro un 49 centi).
3. Līguma summā ir iekļauti visi izdevumi, kas saistīti ar Līguma 1. punktā norādītā uzdevuma izpildi. 
3. Pasūtītājs veic apmaksu 20 dienu laikā, saskaņā ar abpusēji parakstītu pieņemšanas nodošanas aktu un Izpildītāja izsniegto rēķinu. 
3. Izpildītājs rēķinus var sagatavot elektroniski, ievērojot, ka:
3. grāmatvedības attaisnojuma dokumentu – rēķinu - sagatavo elektroniskā formātā (turpmāk - e-rēķins), kura apriti nodrošina atbilstoši Ministru kabineta 2019. gada 9. aprīļa noteikumiem Nr. 154 „Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. 
3. e-rēķinu sagatavo savā grāmatvedības sistēmā vai izmantojot e-rēķinu izveidošanas formu portālā latvija.lv (nepieciešama autentifikācija ar kvalificētiem elektroniskās identifikācijas līdzekļiem un ir jābūt izveidotam e-adreses kontam, kuram piekļūst no portālā latvija.lv). Rēķinu sagatavo elektroniskā formātā (datnes formāts XML) un iesniedz Pasūtītāja eAdresē _DEFAULT@90000031048, rēķina laukā Piezīmes (Note) obligāti norādot projekta Nr.4.3.2.0/1/25/A/036.
3. Rēķins uzskatāms par saistošu Pasūtītājam, ja tas satur atsauci uz Līgumu, t.i., projekta Nr. Izpildītājs rēķinu var uzskatīt par saņemtu pēc Pasūtītāja apstiprinājuma saņemšanas.
3. Samaksa tiek veikta ar bankas pārskaitījumu uz Izpildītāja norādīto norēķinu kontu. Par maksājumu veikšanas dienu uzskatāms datums, kad bankā iesniegts attiecīgs maksājuma uzdevums (bankas atzīme).

1. Riski un sankcijas
4. Risku par Tehnikas bojājumiem, ko tai var nodarīt Pasūtītāja personāls, iekārtas vai mehānismi, Pasūtītāja darbinieku neprofesionālas darbības elektroapgādes sistēmā Pasākuma sagatavošanas un tā norises laikā, uzņemas Pasūtītājs.
4. Ja norēķini pēc Līguma 3.4. vai 4.3. punktiem nav veikti norādītajā termiņā, Pasūtītājs maksā Izpildītājam līgumsodu 0,5 % apmērā no Līguma summas par katru nokavēto dienu, kopā nepārsniedzot 10% no Līguma summas.
4. [bookmark: _Hlk135219009]Ja norēķini pēc Līguma 2.8. punkta nav veikti norādītajā termiņā, Izpildītājs maksā Pasūtītājam līgumsodu 0,5 % apmērā no Līguma summas par katru nokavēto dienu, kopā nepārsniedzot 10% no Līguma summas.
4. Līgumsoda samaksa neatbrīvo Puses no savu, ar šo Līgumu uzņemto saistību izpildes un zaudējumu atlīdzināšanas.
4. Ja kāda no Pusēm veic tikai daļu no šajā Līgumā pielīgto maksājumu samaksas, tad otra Puse maksājumu ieskaitīs šādā kārtībā: pirmkārt dzēsīs līgumsodu, pēc līgumsoda dzēšanas atlikušo summu ieskaitīs Līguma summas dzēšanai.
4. Puse ir atbildīga par otrai Pusei radušos zaudējumu atlīdzināšanu, kas radušies Puses, vai tās saistīto personu (apakšuzņēmēju, sadarbības partneru, pilnvaroto personu u.c.) darbības vai bezdarbības rezultātā.
1. Apakšuzņēmēju un piesaistes kārtība
5. Izpildītājs ir atbildīgs par piesaistītā personāla un apakšuzņēmēju sniegto pakalpojumu atbilstību Līguma noteikumiem.
5. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. 
5. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot zemākās cenas piedāvājumu Iepirkumā.
5. Pasūtītājs nepiekrīt Izpildītāja piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
3. piedāvātais apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
3. tiek nomainīts apakšuzņēmējs, uz kura iespējām pretendents (Izpildītājs) balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs Iepirkumā atsaucies, apliecinot savu atbilstību Iepirkumā noteiktajām prasībām vai tas atbilst Publisko iepirkumu likuma 42. panta otrās daļas 1., 2., 3., 4.  un 11. punktā minētajiem izslēgšanas iemesliem;
3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma nolikumā noteiktajiem piedāvājuma izvērtēšanas kritērijiem.
5. Izpildītājs apakšuzņēmēju piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju)  un Līguma 6.6. punktā norādītos dokumentus un informāciju.
5. Izpildītājam par apakšuzņēmēju un/vai Izpildītāja piesaistīto personālu jāiesniedz Pasūtītājam šādi dokumenti:
5. pieteikums apakšuzņēmēja un/vai personāla nomaiņai vai piesaistīšanai, norādot nododamo darbu veidu un veicamo pakalpojumu vērtību/personāla (speciālista) pozīcija Līguma izpildē  (ja attiecināms);
5. apakšuzņēmēja un/vai Izpildītāja piesaistītā personāla apliecinājums par gatavību sniegt konkrēto pakalpojumu atbilstoši Līguma priekšmetam. Apakšuzņēmēja apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu. Izpildītāja piesaistītā personāla apliecinājumu paraksta pats speciālists; 
5. apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Izpildītājs Līguma izpildē vēlas nomainīt apakšuzņēmēju vai personālu, uz kura iespējām balstījies savas kvalifikācijas novērtēšanai.
5. Pasūtītājs apakšuzņēmēja vai Izpildītāja personāla atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Iepirkuma nolikuma noteikumiem, un pozitīva lēmuma gadījumā saskaņo iesniegto apakšuzņēmēju un/vai Izpildītāja  personāla piesaisti/nomaiņu.
5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
5. Izpildītājs ir atbildīgs par to, lai saskaņā ar šo Līgumu pakalpojumu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
5. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 

1. Nepārvaramā vara
6. Puses nav atbildīgas par Līguma saistību daļēju izpildi vai neizpildi, gadījumos, kad tās saistību izpildi kavē nepārvaramas varas apstākļi, tādi kā katastrofas, kari, jebkura militāra rakstura akcijas, pārvaldes institūcijas nolēmumi un citi ārkārtēji apstākļi, kurus Puses nevarēja paredzēt un novērst ar saprātīgiem līdzekļiem.
6. Tai Pusei, kurai iestājusies nepārvaramas varas apstākļi, ir pienākums rakstiski paziņot par to iestāšanos otrai Pusei ne vēlāk kā 24 stundu laikā pēc to iestāšanās brīža.

1. Citi noteikumi, Līguma grozīšana un spēkā esamība
7. Līgums stājas spēkā no Līguma abpusējas parakstīšanas dienas un ir spēkā līdz pilnīgai saistību izpildei.
7. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā Fizisko personu datu apstrādes likums, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
7. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā. Grozījumiem jāatbilst Publisko iepirkumu likuma 61. panta nosacījumiem.
7. Visi šī Līguma grozījumi, pielikumi un vienošanās par tā izbeigšanu un citas vienošanās, kas saistītas ar šo Līgumu vai tā izpildīšanu, tiek sastādīti tikai rakstveidā un pēc tam, kad tos paraksta Pušu pārstāvji, tiek pievienoti Līgumam un kļūst par tā neatņemamu sastāvdaļu.
7. Pretenzijas par Līguma nosacījumu izpildi Puses otrai Pusei iesniedz rakstiski ne vēlāk kā 5 darba dienu laikā pēc Pasākuma. 
7. Strīdus, kas rodas par šo Līgumu vai tā izpildīšanu, Puses risina pārrunu ceļā, bet ja 30 dienu laikā vienošanās netiek panākta, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā. 
7. Pušu pārstāvji garantē, ka tiem ir visas tiesības (pilnvaras) savu pārstāvamo vārdā slēgt šo Līgumu, ar to iegūstot savu pārstāvamo vārdā Līgumā minētās tiesības un pienākumus.
7. Katra no Pusēm garantē, ka Līgumā tās norādītā adrese un saimnieciskie rekvizīti ir pareizi.
7. Jebkura rakstveida ziņa, kas nosūtīta uz elektronisko pastu uz šajā Līgumā norādīto adresi uzskatāma par paziņotu attiecīgajai Pusei. Minētās adreses un/vai saimniecisko rekvizītu slēgšana vai maiņa šo noteikumu neietekmē, ja vien attiecīgā Puse nav otrai Pusei par šādu maiņu, vai slēgšanu savlaicīgi paziņojusi.
7. Šis Līgums satur galīgo rakstisku visu šī Līguma noteikumu izpaudumu un ir pilnīgs un vienīgais šo noteikumu apliecinājums.
7. Šī Līguma nodaļu nosaukumi ir paredzēti tikai ērtībai, nevis šī Līguma nosacījumu interpretācijai.
7. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas datuma. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
7. Pielikumi: 
12. Tehniskās prasības – 1. pielikums
12. Finanšu piedāvājums – 2. pielikums.

